b'\n_START_ARTICLE_\nPogrebi & pomiri\xc5\xa1i\n_START_SECTION_\nKriti\xc4\x8dni sprejem\n_START_PARAGRAPH_\nGlasbeni kritik spletnega portala Ravno do dna, Zoran Staj\xc4\x8di\xc4\x87, je v svoji recenziji zapisal, da Jinxi vedo, da nova generacija ne potrebuje nove revolucionarne glasbene forme in novi ritem, ampak topla in bogata zvo\xc4\x8dna slika, ki se spogleduje s preteklostjo. Zapisal je \xc5\xa1e, da je to verjetno eden najzanimivej\xc5\xa1ih aspektov tega albuma, saj skupina ne \xc5\xbeeli ube\xc5\xbeati dejstvu, da se skupaj s svojo publiko stara._NEWLINE_Kritik Zoran Tu\xc4\x8dkar je v kritiki za portal Muzika.hr zapisal, da album z eno slab\xc5\xa1o pesmijo "\xc5\xa0ah i statistika" sodi med najbolj\xc5\xa1e albume skupine. V nadaljevanju je \xc5\xa1e zapisal, da je skupina nabrala izku\xc5\xa1nje, \xc4\x8dlani so se navadili drug na drugega in vedo kako dose\xc4\x8di maksimum. Na koncu je \xc5\xa1e dodal, da iz sicer izena\xc4\x8dene plo\xc5\xa1\xc4\x8de odstopajo skladbe "Continental Blue", "U debelom hladu", "Jedni za druge" in "Easy"._NEWLINE_V kritiki za portal Sound Guardian je Toni Mato\xc5\xa1in zapisal, da gre za brezhibno odigran, aran\xc5\xbeiran in odpet album. Za Coca Mosquita je dejal, da je pokazal, da je odli\xc4\x8den avtor, ki zna glasbeno zgodbo aran\xc5\xbeirati na pravi na\xc4\x8din, pri tem albumu pa se zdi, da je zbral vse svoje izku\xc5\xa1nje in senzibilnost. Yayin vokal je ozna\xc4\x8dil kot najbolj\xc5\xa1i ustvarjalni sodelavec skupine in njen za\xc5\xa1\xc4\x8ditni znak, besedila skupine pa je ozna\xc4\x8dil kot najslab\xc5\xa1i segment skupine.'